open-index/open-wikipedia-markdown huggingface dataset:
Soledad Miranda

D**'Soledad Miranda**, gebuer als *Soledad Rendón Bueno* den 9. Juli 1943 zu Sevilla, a gestuerwen den 18. August 1970 bei Lissabon, war eng spuenesch Schauspillerin.

A verschiddene Filmer ass si ënner dem Numm *Susann Korda* respektiv als *Suzan Corday* opgetrueden.

1970 war si a Portugal an der Vakanz an ass do den 18. August bei Lissabon duerch e Verkéiersongléck am Alter vu 27 Joer gestuerwen.

## Filmographie
### Kino
* 1960: *La reina del Tabarín*, vum Jesús Franco mam Mikaela an Yves Massard 
* 1960: *[[Ursus (Film 1961)|Ursus]]*, vum Carlo Campogalliani mam Ed Fury a Cristina Gaioni 
* 1961: *La bella Mimí*, vum José María Elorrieta 
* 1961: *Canción de cuna*, vum José María Elorrieta 
* 1963: *El valle de las espadas*, vum Javier Setó mam Frankie Avalon a Cesar Romero 
* 1963: *Fin de semana*, vum Pedro Lazaga mam José Luis López Vázquez 
* 1963: *Eva 63*, vum Pedro Lazaga mam Elisa Montés 
* 1963: *Bochorno*, vum Juan de Orduña 
* 1963: *Fuego*, vum Julio Coll mam Barry Sullivan a Martha Hyer 
* 1963: *Las hijas de Helena *, vum Mariano Ozores 
* 1964: *Cuatro bodas y pico*, vum Feliciano Catalán 
* 1964: *A Canção da Saudade*, vum Henrique Campos 
* 1964: *Los gatos negros*, vum José Luis Monter 
* 1964: *Playa de Formentor*, vum Germán Lorente mam Gabriele Tinti a Gérard Tichy 
* 1965: *Currito de la Cruz*, vum Rafael Gil mam Francisco Rabal 
* 1965: *La familia y... uno más*, vum Fernando Palacios 
* 1966: * ¡Es mi hombre!*, vum Rafael Gil 
* 1966: *El sonido de la muerte*, vum José Antonio Nieves Conde mam Ingrid Pitt 
* 1966: *Sugar Colt*, vum Franco Giraldi mam Hunt Powers 
* 1967: *Cervantes*, vum Vincent Sherman mam Horst Buchholz, Gina Lollobrigida an Louis Jourdan 
* 1968: *Comanche blanco*, vum José Briz Méndez mam Joseph Cotten a William Shatner 
* 1969: *[[100 Rifles]]*, vum Tom Gries mam Jim Brown a Raquel Welch 
* 1969: *Estudio amueblado 2.P.*, vum José María Forqué 
* 1969: *Soltera y madre en la vida*, vum Javier Aguirre 
* 1969: *[[El Conde Drácula]]*, vum Jesús Franco mam Christopher Lee, Herbert Lom a Klaus Kinski
* 1969: *[[Cuadecuc, vampir]]*, Dokumentarfilm vum Pere Portabella mam Christopher Lee an Herbert Lom
* 1969: *Les cauchemars naissent la nuit*, vum Jesús Franco
* 1970: *Sex Charade*, vum Jesús Franco mam Paul Muller an Diana Lorys 
* 1970: *Eugénie*, vum Jess Franco mam Paul Muller an Alice Arno 
* 1970: *Nachts, wenn Dracula erwacht*, vum Jesús Franco mam Christopher Lee an Herbert Lom 
* 1970: *Vampyros Lesbos*, vum Franco Manera mam Ewa Strömberg an Dennis Price 
* 1970: *Sie tötete in Ekstase*, vum Frank Hollmann mam Fred Williams a Paul Muller
* 1970: *[[Der Teufel kam aus Akasava]]*, vum Jesús Franco mam Fred Williams, Horst Tappert a Siegfried Schürenberg 
* 1970: *Juliette*, vum Jesús Franco mam Jesús Franco a Paul Muller (net fäerdeg gedréint wéinst dem Doud vun der Soledad Miranda)

## Um Spaweck
Geriicht

E **Geriicht** ass en Organ vun der Justizgewalt, dat tëscht Leit déi am Konflikt matenee si Recht schwätzt, an dat déi Leit, déi d'Gesetz net respektéiert hunn, riicht.

## Kuckt och
* Geriichtsorganisatioun

## Um Spaweck
Laangegronn

De **Laangegronn** ass e Flouer zu Rëmeleng, ëm den Escher Wee, vun der Spillschoul an der Happstrooss (*Rue du Houblon*) bis bei déi fréier Intermoselle.

## Urspronk vum Flouernumm

Am 19. Joerhonnert, ier d'Eisebunnsstreck Téiteng-Laangegronn 1884 fäerdeg gouf, war just an der Géigend vum haitege Klinkerwierk, vis-à-vis vum alen Escher Wee, e Quai, vun deem aus d'Minett op Päerdsween geluede gouf, fir se op Stadbriedemes ze féieren, vu wou aus se iwwer d'Musel an d'Saar an d'Saarland bruecht gouf. Dee schmuele Wee vum Quai gouf ëmmer méi verlängert, de Wee "am Laange" gouf zum "Laangegronn", a schliisslech krut de ganzen Escher Wee wéi uewe beschriwwen deen Numm. No der *Intermoselle* leeft den alen Escher Wee weider duerch de Welteschgrond, och wann och do zum Deel den Numm iwwerlagert gouf.

## Minièren

Et gouf och zwou Minettskonzessioune mam Numm *Laangegronn*. Dat waren zanter 1897/98 d'Nummer 404 (37ha 31a 89ca) a vun 1913 un hir Extensioun 377 (74ha). D'Galerie goung eran am *Laangegronn* tëscht de Konzessioune Prince Henri a Rembuer (do wou och haut de Minnemusée erafiert) an huet hanner Walert op Ëtteng III zou gedréit, mat där d'Konzessioun och verbonne war, well hir Minett dohi gefouert gouf fir da mat der Seelbunn op d'Déifferdenger Schmelz bruecht ze ginn. D'Extensioun huet sech westlech ugeschloss an ass bis *Origerbësch* an *Eechels* gaangen. Concessionnaire war d'Hauts-fourneaux de Differdange, no där hirer Faillite dann d'Deutsch-Luxemburgische Bergwerks- und Hütten-AG, där hire Besëtz nom Éischte Weltkrich vun der HADIR iwwerholl gouf.

1964 ass mat der Fërderung opgehale ginn, a just nach d'Haaptgalerie blouf op fir d'Minett vum Huttbierg weider bei d'Ëttenger Seelbunn ze bréngen. 1973-1974 gouf an der Grouf *Laangegronn* eng Staumauer gebaut vun 2 m Déckt, déi d'Waasser bis 30&nbsp;cm ënner d'Grot Lager staut, fir datt et fir d'Intermoselle ofgepompelt ka ginn.

Nieft dem uewe genannten *Hadir-Laangegronn* gouf et awer am *Welteschgrond* nach eng Rei weider Minièren, déi *[[Metz & Cie|Metzen]]/[[Arbed]]-Laangegronn* genannt goufen. Se si bis op zwou all an den *Holleschbierg* eragaangen. Déi lescht dovun ass 1956 zougemaach ginn.
Messier 58

De **Messier 58** (och bezeechent als **NGC 4579**) ass eng 9,6&nbsp;mag hell Spiralgalaxie mat enger Flächegréisst vu 5,9'&nbsp;×&nbsp;4,7' am Stärebild Virgo. Déi meescht Quelle ginn dovun aus, datt et sech beim M58 ëm eng Balkespiralgalaxie vum Typ SBb an der Hubble-Sequenz handelt. De Messier&nbsp;58 gouf de 15. Abrëll 1779 vum franséischen Astronom Charles Messier entdeckt.


 Ngc4579-hst-R791 658G791B547.jpg|Detailfoto am visuelle Liicht vum Hubble-Weltraumteleskop
 NGC 4579.jpg |Infraroutfoto vum Spitzer-Weltraumteleskop


## Kuckt och

* Virgo-Galaxiëkoup

## Um Spaweck

* M58 bei SEDS
Messier 59

De **Messier 59** (aner Bezeechnung NGC 4621) ass eng 9,7&nbsp;mag hell elliptesch Galaxie mat enger Flächegréisst vu 5,4'&nbsp;×&nbsp;3,7' am Stärebild Virgo.

M59 ass eng vun de gréisseren elliptesche Galaxien vum Virgo-Galaxiëkoup, awer däitlech méi kleng wéi d'Giganten M49, M60 a M87. D'Kugelstärekoupsystem faasst knapps 2.000 Kugelstärekéip, also ongeféier dat zéngfacht vun der Zuel an eisem Mëllechstroossesystem, awer nëmmen e gutt Zéngtel vun der Zuel am System vun M87. D'Galaxie ass an der Hubble-Sequenz den Typ E5, d.&nbsp;h. d'Galaxie ass zimmlech staark ofgeflaacht.

De Messier 59 gouf den 11. Abrëll 1779 vum däitschen Astronom Johann Gottfried Köhler entdeckt.
## Kuckt och

## Um Spaweck

* M59 bei SEDS
* DSS Images for NGC 4600 through NGC 4699
* SEDS
Hermann Staudinger

Den **Hermann Staudinger**, gebuer den 23. Mäerz 1881 zu Worms, a gestuerwen den 8. September 1965 zu Freiburg im Breisgau, war en däitsche Cheemiker an Nobelpräisdréier.

Den Hermann Staudinger war organesche Cheemiker an huet d'makromolekulär Chimie (Polymerchimie, oder Chimie vun de Makromoleküler) gegrënnt. Hien huet wichteg Bäiträg zu der Strukturopklärung vun de Makromoleküler Cellulos, Steift, Kautschuk a Polystyrol geleescht. Hien huet d'Stoffgrupp vun de Ketenen entdeckt an huet e Procedé fonnt fir Diazomethan duerzestellen, eng Reduktiounsmethod vu Carbonylgruppen zu Methylengruppen.

Hie war noenee Professer um Institut fir Organesch Chimie zu Karlsruhe, op der ETH zu Zürich an op der Universitéit Freiburg im Breisgau.

1953 krut hien den Nobelpräis fir Chimie "fir seng Entdeckungen um Gebitt vun der makromolekularer Chimie".
## Gielercher
* Grosses Bundesvedienstkreuz

## Kuckt och

* Lëscht vu Cheemiker

## Um Spaweck

* Institut für Makromolekulare Chemie op der Albert-Ludwigs-Universitéit Freiburg
* Deutsches Kunststoffmuseum: Harmann Staudinger
Messier 61

De **Messier 61** (och als **NGC 4303** bezeechent) ass eng 9,3&nbsp;mag hell Spiralgalaxie mat enger Flächegréisst vu 6,2&nbsp;×&nbsp;5,9 Bouminutten am Stärebild Virgo.

Den M61 gehéiert zu de grousse Spiralgalaxië vum Virgo-Galaxiëkoup an huet en Duerchmiesser, dee mat ongeféier 100.000 Liichtjoer vergläichbar mat eiser Mëllechstrooss ass. De morphologeschen Typ vun der Galaxie ass eng Tëscheform vu Balkespiralgalaxie an normaler Spiralgalaxie (SABbc).

Den Objet gouf de 5. Mee 1779 vum Barnaba Oriani entdeckt.


M61_3.6_5.8_8.0_microns_spitzer.png|Infraroutfoto vum Zentrum, opgeholl vum Spitzer-Weltraumteleskop
Potw1324a.tif|Detailléiert Foto mat der WFPC2 vum Hubble-Weltraumteleskop


## Kuckt och

## Um Spaweck

* M61 bei SEDS
NGC 4593

Den **NGC 4593** ass eng Balkespiralgalaxie am Stärebild Virgo. Si gouf am Joer 1784 vum Wilhelm Herschel mat engem 18,7-Zoll-Spigelteleskop entdeckt.

## Kuckt och
Roger Martin du Gard

De **Roger Martin du Gard**, gebuer den 23. Mäerz 1881 zu Neuilly-sur-Seine, a gestuerwen den 23. August 1958 zu Bellême, war e franséische Schrëftsteller. Hie gouf 1937 mam Nobelpräis fir Literatur ausgezeechent.

Seng Romaner sinn enk mat gesellschaftlechen a politeschen Theme vu senger Zäit duerchwierft. Hien huet modern Techniken applizéiert, wéi d'Abaue vu Bréiwer, Dagesbicher, Artikelen asw. fir d'Personnagen an d'Handlung méi authentesch erëmzeginn.

Säin Haaptwierk ass de Romanzyklus an 8 Bänn, *Les Thibault* (1922-1940). Zesumme mam Proust, Valéry, Gide a Claudel war hien ee vun den Haaptleit vun der* [[Nouvelle Revue française]]*. 1955 gouf säi Gesamtwierk an der prestigiéiser Bibliothèque de la Pléiade erausginn.

## Bibliographie (Auswiel)

* *Devenir* (1906)
* *L'Une de Nous* (1909)
* *Jean Barois* (1913)
* *Le Testament du père Leleu*, farce (1914)
* *Les Thibault: Le Cahier gris* (1922)
* *Les Thibault: Le Pénitencier* (1922)
* *Les Thibault: La Belle Saison* (1923)
* *Les Thibault: La Consultation* (1928)
* *Les Thibault: La Sorellina* (1928)
* *La Gonfle* (1928)
* *Les Thibault: La Mort du père* (1929)
* *Un Taciturne* (1931)
* *Confidence Africaine* (1931)
* *Vieille France* (1933)
* *Les Thibault: l'Été 1914* (1936)
* *Les Thibault: l'Épilogue* (1940)
* *Le journal du colonel de Maumort* (1941)
* *Notes sur André Gide* (1951)

## Um Spaweck
Elton John

Den **Elton Hercules John**, CBE, gebuer de 25. Mäerz 1947 zu Pinner, Middlesex, Greater London als *Reginald Kenneth Dwight*, ass e brittesche Sänger, Komponist a Pianist.

Mat iwwer 900 Millioune verkaafte Placken an CDen zielt hien zu deenen Interpreten, déi am meeschte Placken op der Welt verkaaft hunn. Eleng d'Single *Candle in the Wind*, déi en nom Doud vun der Prinzessin Diana nei opgeholl hat, gouf 45 milliounemol verkaaft.

Aner Hitte vun him sinn ë.&nbsp;a. *Rocket Man, Crocodile Rock, Daniel, Goodbye Yellow Brick Road, Bennie And the Jets, Don't Let The Sun Go Down On Me, Philadelphia Freedom, Don't Go Breaking My Heart, Blue Eyes, I Guess That's Why They Call It The Blues, I'm Still Standing, Sorry Seems to Be the Hardest Word, Song for Guy, Just Like Belgium* oder *Nikita*.

Den Elton John ass dräimol zu Lëtzebuerg opgetrueden, an zwar den 12. Dezember 2003, am Dezember 2010 an am Juni 2017, allkéiers an der Coque.

## Literatur
* Philip Norman: *Sir Elton: the definitive biography of Elton John.* Pan Books, London 2001, ISBN 0-330-37734-5.

## Um Spaweck

* Offiziell Websäit
Messier 70

De **[[Messier-Katalog|Messier]] 70** (och als **[[New General Catalogue|NGC]] 6681** bezeechent) ass en +9,06&nbsp;mag helle Kugelstärekoup mat enger Flächegréisst vu 7,8' am Stärebild Sagittarius. Den M70 ass a Mëtteleuropa wéinst senger südlecher Positioun net liicht z'observéieren.Den M70 gouf am Joer 1780 vum franséischen Astroom Charles Messier entdeckt.

## Kuckt och

## Um Spaweck
* M70 bei SEDS
Messier 84

De **Messier 84** (och bezeechent als **NGC 4374**) ass eng 9,2&nbsp;mag hell Galaxie mat enger Flächegréisst vu 6',0&nbsp;×&nbsp;5',4 am Stärebild Virgo.

Den M84 läit am Zentrum vum Virgo-Galaxiëkoup an der Noperschaft vun der Risegalaxie Messier 87 an ass ongeféier 60 Millioune Liichtjoer vun eis ewech. Fréier gouf hiren Typ an der Hubble-Sequenz mat E1 (elliptesch ofgeplatt) uginn. Modern Auteure ginn awer dovun aus, datt et sech ëm eng *lënsefërmeg* Galaxie vum Typ S0 handelt, op déi mer praktesch frontal kucken.

Den M84 markéiert den Ufank vun der sougenannter Markarjan-Ketten, enger Grupp vu Galaxien an engem Gebitt vu ronn 1,5&nbsp;Grad Duerchmiesser.

De Messier 84 gouf den 18. Mäerz 1781 vum franséischen Astronom Charles Messier entdeckt.

## Supernovae
* Den 23. Abrëll 1957 gouf d'Supernova SN 1957B vum Typ Ia entdeckt.
* Den 13. Juni 1980 gouf d'Supernova SN 1980I entdeckt.
* Den 3. Dezember 1991 gouf d'Supernova SN 1991bg vum Typ Ia-p entdeckt.

## Kuckt och

## Um Spaweck

* M84
* M84 bei SEDS
* SEDS
Stokes (Marskrater)

De **Stokes** ass en Aschlagkrater um Planéit Mars. E läit an den nërdlechen Déiften. Säi besonnescht Kennzeeche sinn déi donkel Sanddünen, déi vu staarke Stierm gebilt goufen.

Den Numm krut de Krater 1973 vun der Internationaler Astronomescher Unioun.

## Kuckt och
Franz Binsfeld

De **Franz Binsfeld**, gebuer de 17. Abrëll 1891 zu Wolz, a gestuerwen de 5. August 1956 an der Stad Lëtzebuerg, war e lëtzebuergeschen Auteur.

Zanter 1945 war hie Member vun der Section de linguistique, d'ethnologie et d'onomastique vum Institut grand-ducale.
## Famill
De Franz Binsfeld war de Schwoer vum Paul Noesen an de Monni vum Josy a Léon Noesen.
## Gielchen
* 
## Kuckt och
*Lëscht vu lëtzebuergesche Schrëftsteller
Messier 89

De **Messier 89** (och als **NGC 4552** bezeechent) ass eng +9,8&nbsp;mag hell elliptesch Galaxie mat enger Flächegréisst vu 5,1'&nbsp;×&nbsp;4,7' am Stärebild Virgo.

Den M89 gesäit praktesch kreesfërmeg aus an huet an der Hubble-Sequenz den Typ E0. Allerdéngs gouf an den 1990er Joren eng grouss Hüll, déi sech ongeféier 150.000 Liichtjoer no baussen erstreckt, entdeckt. Den M89 war déi éischt Galaxie, bei där eng däraarteg Ëmmantelung entdeckt gouf. Zudeem gouf eng jetaarteg Struktur entdeckt, déi drop hiweist, datt sech eng aner Galaxie am Opléisungsprozess am M89 befënnt.

## Entdeckung
D'Galaxie Messier 89 gouf den 18. Mäerz 1781 vum franséischen Astronom Charles Messier entdeckt.

## Kuckt och

* Virgo-Galaxiëkoup

## Um Spaweck
* M89 bei SEDS
* SEDS
Messier 67

De **Messier 67** (och bezeechent als **NGC 2682**) ass e +6,9&nbsp;mag hellen oppene Stärekoup mat enger Wénkelgréisst vun 30' am Stärebild Cancer. De Stärekoup ass mat ronn 500 Memberen zimmlech liicht mat enger Spektiv ze fannen.

Wëssenschaftlech zielt de Messier 67 zu engem vun deene Stärekéip déi am grëndlechsten ënnersicht goufen. De Grond dofir ass säi fir en oppene Stärekoup, ongewéinlech héijen Alter, deen op 3,5 bis 5 Milliarde Joer geschat gëtt. Z'erkennen ass dat un der Lag vum sougenannten *Ofzweigpunkt* am Faarwen-Hellegkeets-Diagramm: de Koup huet keng Haaptreiestäre vum Spektraltyp F oder méi waarm an déi hellst Stäre vum Koup sinn all Iwwerrisen. De Koup huet bal 200 nogewise wäiss Zwergen, iwwer 100 sonnenänlech Stären a vill rout Risen. Och d'Metallizitéit vun de Membere vum Koup deiten op en Alter vun de Stären, dee vergläichbar mat deem vun eiser Sonn ass.

Vill wëssenschaftlech Ënnersich konzentréiere sech op d'Entwécklung vun de Stären, well all d'Membere vum Messier&nbsp;67 bal zur selwechter Zäit entstane sinn an déi selwecht Distanz zum Observateur op der Äerd hunn. Eng kleng Zuel vu bloen Nokommen (*Blue Straggler*) sinn déi eenzeg Ausnam an hiren Urspronk ass nach net ganz kloer.

## Kuckt och

## Literatur
* Jarrod R. Hurley, Onno R. Pols, Sverre J. Aarseth, Christopher A. Tout: *A Complete N-body Model of the Old Open Cluster M67*, MNRAS 363 (2005) S.&nbsp;293–314.
* Xiao-Bin Zhang, Rong-Xian Zhang and Zhi-Ping Li: *S1280 and S1284: Two Oscillating Blue Stragglers in the Open Cluster M67*, Chin. J. Astron. Astrophys. Vol. 5 (2005), No. 6, S.&nbsp;579–586
Kierch Nidderkolpech

D**'Kierch zu Nidderkolpech** ass eng kathoulesch Kierch, déi zur Par Atertdall Sainte-Claire an zu der Gemeng Ell gehéiert.

De Patréiner vun der Kierch ass den hellegen Andreas, deem säi Fest den 30. November gefeiert gëtt.

Se steet an der Kierchestrooss, enger klenger Säitestrooss vum CR303. Nieft der Kierch ass de Kierfecht ugeluecht.

Zur fréierer Par Kolpech huet ausser der Parkierch vun Nidderkolpech och nach d'Kapell vu Kleng Elchert gehéiert.

## Geschicht
Wéi um Schlosssteen iwwer der Aganksdier uginn, staamt d'Kierch vu 1733. Um rietse Säitenaltor ass d'Joer 1712 uginn. D'Kierch war vum Émile Mayrisch bannendra ganz bemole gelooss ginn, mä dës Freske goufe spéider nees iwwerstrach.

D'Kierch vun Nidderkolpech gouf de 5. Juli 1991 inklusiv dem Parvis an dem Kierfecht op d'Lëscht vun de klasséierte Monumenter als nationaalt Monument opgeholl. De barocke Mobiliar vun der Kierch gouf schonn de 26. Juli 1990 ënner Denkmalschutz gesat.

## Kuckt och
* Lëscht vu reliéise Gebaier zu Lëtzebuerg
* Lëscht vun de Lëtzebuerger Paren
*Lëscht vun de fréiere Lëtzebuerger Paren
* Lëscht vun den nationale Monumenter an der Gemeng Ell

## Um Spaweck

* Websäit vum Parverband Groussbus, Osper
* D'Fënstere vun der Kierch vun Nidderkolpech op der Websäit vun der ''Stiftung Forschungsstelle Glasmalerei des 20. Jh. e.&nbsp;V.'' 


Kirche Colpach-Bas 02.jpg|D'Kierch aus westlecher Richtung gesinn
Kirche Colpach-Bas 03.jpg|Portal vun der Kierch
Kirche Colpach-Bas 04.jpg|Agank vun der Sakristei
Kirche Colpach-Bas 05.jpg|De Banneraum vun der Kierch
Kirche Colpach-Bas 07.jpg|De Priedegtstull
Messier 90

De **Messier 90** (och als NGC 4569 bezeechent) ass eng 9,4&nbsp;mag hell Spiralgalaxie mat enger Flächegréisst vun 10,2'&nbsp;×&nbsp;4,6' am Stärebild Virgo.

De Messier 90 ass eng Galaxie vum Typ Sab an der Hubble-Sequenz, schéngt awer fir eng Galaxie vun dësem Typ zimmlech al ze sinn. D'Galaxie weist keng Stäregenesisgebidder op, an et geet een dovun aus, datt d'Galaxi sech an ee lënsefërmegt System ouni Spiralaerm vum Typ S0 entwéckele wäert.

## Entdeckung
D'Galaxie Messier 90 gouf den 18. Mäerz 1781 vum franséischen Astronom Charles Messier entdeckt.

## Kuckt och

* Virgo-Galaxiëkoup

## Um Spaweck

* M90 bei SEDS
* SEDS
Yves Massard

Den **Yves Massard**, gebuer als *Yves Louis Paul Marie Vigneron* de 15. Juni 1923 zu Saarbrécken, a gestuerwen den 1. Mäerz 1996 zu Saint-Raphaël, war e franséische Schauspiller.

## Filmographie
* 1946: *La rose de la mer* vum Jacques de Baroncelli mam Fernand Ledoux a Roger Pigaut
* 1948: *[[Ruy Blas (Film 1948)|Ruy Blas]]* vum Pierre Billon mam Danielle Darrieux an Jean Marais
* 1948: *[[L'aigle à deux têtes]]* vum Jean Cocteau mam Edwige Feuillère a Silvia Monfort
* 1949: *[[Jean de la Lune (Film 1949)|Jean de la Lune]]* vum Marcel Achard mam Danielle Darrieux a Claude Dauphin
* 1951: *[[Maître après Dieu]]* vum Louis Daquin mam Pierre Brasseur a Louis Seigner
* 1952: *[[Nez de cuir]]* vum Yves Allégret mam Jean Marais a Françoise Christophe
* 1952: *Je suis un mouchard* vum René Chanas mam Paul Meurisse a Madeleine Robinson
* 1953: *[[Leur dernière nuit]]* vum Georges Lacombe mam Jean Gabin a Madeleine Robinson
* 1954: *La cage aux souris* vum Jean Gourguet mam Dany Carrel an Dora Doll
* 1955: *Un missionnaire* vum Maurice Cloche mam Charles Vanel an Jacques Berthier
* 1955: *[[Soupçons (Film 1956)|Soupçons]]* vum Pierre Billon mam Anne Vernon a Frank Villard
* 1956: *Calle Mayor* vum Juan Antonio Bardem mam Betsy Blair an José Suárez
* 1956: *Adorables démons* vum Maurice Cloche mam Claudine Dupuis an Dora Doll
* 1957: *S.O.S. Noronha* vum Georges Rouquier mam Jean Marais
* 1957: *Les suspects* vum Jean Dréville mam Charles Vanel an Anne Vernon
* 1957: *La Tour, prends garde!* vum Georges Lampin mam Jean Marais, Eleonora Rossi Drago an Nadja Tiller
* 1957: *La nuit des suspectes* vum Víctor Merenda mam Geneviève Kervine a Christine Carère
* 1958: *Amour, autocar et boîtes de nuit* vum Walter Kapps mam Jean Gaven a Robert Berri
* 1959: *Los cobardes* vum Juan Carlos Thorry mam Vicente Parra an Nadine Tallier
* 1959: *À pleines mains* vum Maurice Régamey mam Louis Seigner
* 1959: *Quai du Point-du-Jour* vum Jean Faurez mam Dany Carrel a Philippe Lemaire
* 1959: *Le reina del Tabarin* vum Jesús Franco mam Mikaela an Dora Doll
* 1960: *Le pain des Jules* vum Jacques Séverac mam Bella Darvi
* 1961: *Les hommes veulent vivre* vum Léonide Moguy mam Jacqueline Huet an Jacqueline Huet
* 1961: *Los culpables* vum Josep Maria Forn mam Gérard Tichy
* 1962: *Vampiresas 1930* vum Jesús Franco mam Mikaela
* 1963: *[[Seul... à corps perdu]]* vum Jean Maley a Raymond Bailly mam Giselle Pascal a Gérard Séty
* 1968: *La femme écarlate* vum Jean Valère mam Monica Vitti a Maurice Ronet
* 1969: *[[La peau de Torpedo]]* vum Jean Delannoy mam Stéphane Audran a Klaus Kinski
* 1970: *[[Le passager de la pluie]]* vum René Clément mam Charles Bronson a Marlène Jobert
* 1978: *Once in Paris...* vum Frank D. Gilroy mam Wayne Rogers a Gayle Hunnicutt
* 1981: *Les folies d'Élodie* vum André Génovès mam Marcha Grant
* 1982: *Aphrodite* vum Robert Fuest mam Horst Buchholz a Valérie Kaprisky
* 1982: *On n'est pas sorti de l'auberge* vum Max Pécas mam Jean Lefebvre a Bernadette Lafont
* 1985: *Brigade des mœurs* vum Max Pécas mam Thierry de Carbonnières

## Um Spaweck
Kapell Kleng Elchert

D**'Kapell zu Kleng Elchert** ass eng kathoulesch Kapell, déi zur Par Atertdall Sainte-Claire, zum Dekanat Zentrum an zu der Gemeng Ell gehéiert.

D'Kapell ass dem hellege Kräiz geweit.

Se steet an der Noutemerstrooss, enger Säitestrooss vum CR310, déi an d'Belsch féiert.

Den 21. Juni 2017 gouf se als nationaalt Monument klasséiert.

Zur fréierer Par Kolpech hunn ausser der Kapell vu Kleng Elchert och nach d'Kierch vun Nidderkolpech gehéiert.
## Kuckt och
* Lëscht vu reliéise Gebaier zu Lëtzebuerg
* Lëscht vun den nationale Monumenter an der Gemeng Ell
* Lëscht vun de Lëtzebuerger Paren
*Lëscht vun de fréiere Lëtzebuerger Paren

## Um Spaweck

* Websäit vum Parverband Groussbus, Osper
* Websäit vum fréiere Parverband Osper
* D'Fënstere vun der Kapell vu Kleng Elchert op der Websäit vun der ''Stiftung Forschungsstelle Glasmalerei des 20. Jh. e.&nbsp;V.''
Maîtrise Sainte-Cécile (Lëtzebuerg)

D**'Maîtrise Sainte-Cécile de la Cathédrale de Luxembourg** oder d**'Maîtrise de la Cathédrale Notre-Dame** ass de Chouer vun der Lëtzebuerger Kathedral a gëtt och dacks einfach d**'Maîtrise** genannt.

Wéi am Joer 1844 déi haiteg Kathedral den Numm *Église Notre-Dame* krut, huet de Mgr Jean-Théodore Laurent och d*'Chorale Sainte Cécile* gegrënnt. De Chouer huet deemools aus enge 50 Männer bestanen. Mat de Jore koumen och eng Rei Bouwen derbäi.

Am Joer 1870, wéi Lëtzebuerg en eegestännege Bistum gouf, krut de Chouer den Numm *Maîtrise de la Cathédrale*. Well et awer ëmmer méi schwéier gouf, e Bouwechouer ze hale gouf d'Maîtrise an den Zwanzeger Jore vum 20. Joerhonnert erëm en ausschliissleche Männerchouer, deen ënner sengen Dirigenten eng grouss Unerkennung wäit iwwer d'Grenze vum Lëtzebuerger Land fonnt huet.

Ënner der Direktioun vum Abbé René Ponchelet gouf 1965 e Fraechouer gegrënnt an d'Maîtrise huet sech zu engem gemëschte Chouer entwéckelt, dee fir säi groussen a räiche Repertoire vu sakraler Musek international bekannt gouf.

D'Maîtrise iwwerhëlt, nieft hirem reng liturgeschen Optrag, de Gesang bei de groussen nationalen a reliéisen Evenementer an der Kathedral a gëtt reegelméisseg och Concerten.

## Chouerdirigenten
* Nikolaus Adames (1844-1847)
* Heinrich Joseph Cornely (1847-1850)
* Anton Godart (1850-1866)
* Bernhard Haal (1866-1869)
* Bernhard Laurent Kohn (1869-1876)
* Heinrich Oberhoffer (1871-1876)
* Hyacinthe Schaack (1876-1877)
* Joh.Peter Barthel (1877-1882)
* Petrus Aloysius Barthel (1882-1883,1885-1894)
* Nikolaus Hemmen (1884-1885)
* Pierre Nommesch (1894-1901)
* Jean-Pierre Reisen (1902-1905)
* Joseph Philippe (1905-1908)
* Dominik Heckmes (1908-1935)
* Pierre Theato (1935-1936 an 1944-1945)
* Jean-Pierre Schmit (1936-1951)
* Paul Sonntag (1950 an 1951-52)
* Roger Betz (15.1.1952-23.9.1952)
* Marcel Steinmetz (1952-1960)
* René Ponchelet (1960-1992)
* Jean-Paul Majerus (1991-2005)
* Antonio Grosu (2005-2013)
* Marc Dostert (zanter 2013)

## Kuckt och
* Doumorganisten aus der Kathedral

## Um Spaweck
* Websäit vun der ''Maîtrise Sainte-Cécile de la Cathédrale Notre-Dame de Luxembourg''
Messier 92

De **Messier 92** (och als *[[New General Catalogue|NGC]] 6341* bezeechent) ass en 6,3&nbsp;mag helle Kugelstärekoup mat enger Flächegréisst vu 14,0' am Stärebild Hercules. D'Distanz zum Messier&nbsp;92 ass ongeféier 26.000 Liichtjoer, seng Mass gëtt op ronn 330.000 Sonnemasse geschat. Déi kleng Metallheefegkeet vun nëmme 0,6 % vun der solarer Elementheefegkeet léisst op en héicht Alter vun dësem Kugelstärekoup schléissen. Tatsächlech ergi Miessunge mat Hëllef vum Faarwen-Hellegkeets-Diagramm en Alter vun ongeféier 13 Milliarde Joer. Hie gehéiert domat zu den eelste bekannte Kugelstärekéip.

Duerch seng grouss Hellegkeet an der wäit nërdlecher Lag um Himmel ass den M92 a Mëtteleuropa scho mat der Spektiv ze gesinn. A klengen Teleskope (Véier- bis Aachtzöller) léisst sech de Stärekoup an Eenzelstären opléisen.

Et fënnt een den M92 genee 6,3° nërdlech vum Stär π Herculis. Hien ass bal sou hell wéi de bekannten Herkuleskoup M13, erschéngt awer däitlech méi kompakt. 1777 gouf den M92 vum däitschen Astronom Johann Elert Bode entdeckt an 1781 (onofhängeg vum Bode) vum Charles Messier.

## Kuckt och

## Um Spaweck

* M92 bei SEDS
Maîtrise

**Maîtrise** ka bedeiten:

* en Ofschloss op enger Universitéit, Maîtrise (Diplom) 
* de Kathedralschouer, d'Maîtrise Sainte-Cécile (Lëtzebuerg): Maîtrise Sainte-Cécile de la Cathédrale de Luxembourg
Pease 1

De **Pease 1** ass e planetareschen Niwwel am Kugelstärekoup Messier 15, an ass ronn 33.600 Liichtjoer vun eis ewech am Stärebild Pegasus. Den Niwwel gouf am Joer 1928 vum Astronom Francis Gladheim Pease entdeckt. Et ass den éischte vu bis elo fënnef planetareschen Niwwelen, déi an engem Kugelstärekoup observéiert goufen. Den Niwwel huet eng Hellegkeet vu 15,5 Magnitude a ka mat engem Teleskop mat enger Apertur vun op d'mannst 30&nbsp;cm observéiert ginn.

## Kuckt och
Rochuskierch vun Ell

D**'Rochuskierch zu Ell** ass eng kathoulesch Kierch, déi zur Par Atertdall Sainte-Claire an zu der Gemeng Ell gehéiert.

De Patréiner vun der Kierch ass den hellege Rochus, deem säi Fest de 16. August gefeiert gëtt.

Se steet an der Haaptstrooss, dem CR302, nieft der Gemeng. De Kierfecht läit laanscht d'Westmauer vun der Kierch. D'Kierch vun Ell huet 4 Klacken am Schlagtoun mib2, do2, la3 an sol3 lauden och genannt: es*, c*, b', as'.

## Kuckt och
* Lëscht vu reliéise Gebaier zu Lëtzebuerg
* Lëscht vun de Lëtzebuerger Paren

## Um Spaweck

* Websäit vum Parverband Groussbus, Osper
* Websäit vum fréiere Parverband Osper
* D'Fënstere vun der Kierch vun Ell op der Websäit vun der ''Stiftung Forschungsstelle Glasmalerei des 20. Jh. e.&nbsp;V.'' 
* D'Uergel vun der Kierch op ''Orgues.lu''


Fichier:Kirche Ell 01.jpg|D'Kierch aus südëstlecher Richtung gesinn
Fichier:Kirche Ell 02.jpg|D'Kierch aus nordëstlecher Richtung gesinn
Fichier:Kirche Ell 04.jpg|Portal vun der Kierch
Fichier:Kirche Ell 05.jpg|Agank vun der Sakristei
Welteschgrond

De **Welteschgrond** ass e Flouer zu Rëmeleng, um alen Escher Wee, mat der laanggezunner Feldpartie op den Arbedshaff zou. Westlech dovu leien Hingerbësch a Beiswénkel, an ëstlech Wollefsgruecht a Gaangeschbësch.

D'Etymologie ass net kloer, et kéint souwuel sinn datt eng Welteschfamill dem Flouer hiren Numm ginn huet, wéi och datt bei de villen Duerchzich vu Krichsvollek méi dacks a fir eng gewëssen Zäit am alen Escher Wee sech wellsch (auslännesch) Zaldoten opgehalen hunn.

D'Héicht selwer heescht *Welteschklapp*.
De Biergmann

***De Biergmann*** war en däitschsproochegt Rëmelenger Regionalblat, dat vum 15. September 1951 bis den 2. Abrëll 1960 all 14 Deeg erauskoum. Editeur war de Léon Berens.

Am Ënnertitel huet et sech "Unabhängiges Nachrichtenblatt für die Interessen des Kayltals" genannt, a spéider koum nach de Sazdeel "und des gesamten Erzbeckens" derbäi.

## Kuckt och
* Lëscht vun Zeitungen an Zäitschrëften zu Lëtzebuerg
Adolfo Suárez

Den **Adolfo Suárez y González, Duque de Suárez**, gebuer de 25. September 1932 zu Cebreros, a gestuerwen den 23. Mäerz 2014 zu Madrid, war e spuenesche Politiker. Hie war deen éischte Premierminister, deen nom Generol Franco sengem Doud aus demokratesche Walen ervirgaangen ass an huet dann och eng wichteg Roll gespillt beim Iwwergank vun der Franco-Diktatur zu der haiteger parlamentarescher Demokratie a Spuenien.

## Liewen
No sengem Droitsstudium op der Universitéit Salamanca hat de Suárez verschidde Funktioun an der Franco-Regierung.
1958 gouf hie Member vum Sekretariat vum Movimiento Nacional, der eenzeger Partei ënner dem Franco, wou en no an no eropkoum. 1967 gouf hie Procureur an der Provënz Ávila an 1968 Gouverneur vun der Provënz Segovia. 1969 gouf hie Generaldirekter vun der Radiotelevisión Española (TVE) wou e virdru schonn, zanter 1964 verschidde Funktiounen hat.

1975 gouf e Member vun Opus Dei an do zum Vize-Generalsekretär ernannt. Nom Franco sengem Doud gouf hien den 11. Dezember 1975 Minister an der Regierung vum Carlos Arias Navarro.

1976 gouf hie vum Kinnek Juan Carlos zum Formateur vun enger neier Regierung ernannt, déi den Iwwergank vun enger faschistescher Diktatur zu engem demokratesche System sollt an d'Weeër leeden. Zu dem Zäitpunkt war de Suárez beim grousse Public nach kaum bekannt. Hien huet, zesumme mat enger Grupp Gläichgesënnten, ugefaangen, politesch Reformen anzeféieren. Bei den éischte fräie Walen nom Franco sengem Doud, de 15. Juni 1977, huet seng Partei, d'UCD (*Unión de Centro Democrático*) déi meeschte Stëmme kritt an den Adolfo Suárez gouf doropshin zum Premierminister ernannt. Ënner senger Regierung gouf eng nei Verfassung agefouert, an där och d'Monarchie nees agefouert gouf.

Den 3. Mäerz 1979 huet hien erëm d'Parlamentswale gewonnen, ma hie gouf sech net eens mat den neie Parteien, déi entstane sinn, an och mat interne Froe bannent senger Partei, soudatt en den 29. Januar 1981 zeréckgetrueden ass. De Leopoldo Calvo-Sotelo gouf säin Nofollger.

De Kinnek huet hien zum Éischten Hezog vu Suárez (*Duque de Suárez*) an zu engem *[[Grande (Titel)|Grande]] de España* ernannt.

1981 huet de Suárez mat aneren ex-UCD Memberen eng nei Partei gegrënnt, de *Centro Democrático y Social* (CDS). Den 28. Oktober 1982 gouf en op hirer Lëscht an d'Parlament gewielt.

## Um Spaweck
Haaptsäit/Op engem/Juli

All Dag gëtt op der Haaptsäit eng kleng Lëscht vun deene wichtegsten Evenementer gewisen, déi op deem Dag geschitt sinn. Op dëser Säit sinn d'Schabloune vum Mount **[[Juli]]**.

----
__NOTOC__ __NOEDITSECTION__
Kierch Nidderpallen

D**'Kierch zu Nidderpallen** ass eng kathoulesch Kierch, déi zur Par Atertdall Sainte-Claire an zu der Gemeng Réiden op der Atert gehéiert.

D'Kierch huet als Patréiner den hellege Bernhard, deem säi Fest den 20. August gefeiert gëtt.

Si steet an der *rue de Reichlange*, dem CR106C. Nieft der Kierch ass de Kierfecht ugeluecht.

Zur fréierer Par Nidderpallen huet ausser der Parkierch vun Nidderpallen och nach d'Filialkierch vun Näerden gehéiert.

De leschte Paschtouer deen am Paschtoueschhaus zu Nidderpalle gewunnt huet war den Albert Weber, deen 1980 un de Follge vun engem Autosaccident gestuerwen ass. Zanterhier a bis an d'Joer 2000 gouf d'Par Nidderpallen mat der Filial Näerden vum Paschtouer aus dem Schweecherdall verwalt.

## Kuckt och
* Lëscht vu reliéise Gebaier zu Lëtzebuerg
* Lëscht vun de Lëtzebuerger Paren
*Lëscht vun de fréiere Lëtzebuerger Paren

## Um Spaweck

* Websäit vun der Par Atertdall Sainte-Claire 
* D'Fënstere vun der Kierch vun Nidderpallen op der Websäit vun der ''Stiftung Forschungsstelle Glasmalerei des 20. Jh. e.&nbsp;V.'' 


Fichier:Kirche Niederpallen 02.jpg|D'Kierch vun Nidderpallen aus nordwestlecher Richtung gesinn.
Fichier:Niederpallen rue de Reichlange, rue de Noerdange 01.jpg|D'Stroossekräizung bei der Nidderpallener Kierch.
Arizona Radio-Observatoire

Den **Arizona Radio-Observatoire** (ARO), ass en Deel vum Steward Observatoire vun der Universitéit vun Arizona. E bedreift den 12-Meter-Teleskop um Kitt Peak an de Submillimeter-Teleskop (SMT) um Mount Graham.

## Kuckt och

* Radioastronomie

## Um Spaweck

*  ARO's Websäit
IC 2006

Den **IC 2006** ass eng elliptesch Galaxie am Stärebild Eridanus. D'Galaxie gouf den 3. Oktober 1897 vum amerikaneschen Astronom Lewis A. Swift entdeckt.

## Kuckt och

* Index-Katalog
* Lëscht vun den IC-Objeten
## Um Spaweck
* IC 2006 SIMBAD
* IC 2006 Vizier
* IC 2006 NASA Extragalactic Database
IC 356

Den **IC 356** (och als **Arp 213** bezeechent) ass eng Spiralgalaxie, déi ronn 40 Millioune Liichtjoer vun eis ewech am Stärebild Camelopardalis läit. Si gouf am Joer 1889 vum Edward Emerson Barnard entdeckt.

## Kuckt och

* Index-Katalog
* Lëscht vun den IC-Objeten
Kapell Liewel

D**'Kapell zu Liewel** ass eng kathoulesch Kapell, déi zur Par Atertdall Sainte-Claire an zu der Gemeng Biekerech gehéiert.

D'Patréinesch vun der Kierch ass d'helleg Walburga, där hiert Fest de 25. Februar gefeiert gëtt. Niewepatréiner ass den hellege Maternus.

D'Kapell steet op der Kräizung vum Biekerecherwee an dem Pallenerwee.

Zur fréierer Par Biekerech hunn ausser der Kapell vu Liewel och nach d'Kierch vu Biekerech, d'Kapell vun Hitten an d'Jobskapell um Kuelebierg zu Biekerech gehéiert.

## Geschicht
Déi ursprénglech Kapell gouf 1630 gebaut an huet aus dem Chouer an der Hallschent vum haitege Schëff bestan. 1761 gouf d'Schëff op seng haiteg Gréisst ëmgebaut. Dat Joer steet och um Schlosssteen iwwer der Aganksdier.

D'Kapell huet eng Klack vu 44&nbsp;cm Duerchmiesser, 1819 vum Englebert Drouat gegoss an de 24. Oktober 1824 geweit. 1819 krut d'Kapell och e Kräizwee.

De 17. Oktober 2018 gouf s'op den Zousazinventaire vun de klasséierte Monumenter agedroen.

## Kapléin vu Liewel
Vu 1752 bis 1841 hat Liewel en eegene Kaploun:

* 1752 - 1767: Peter Schiltz
* 1768 - 1784: Joh. Nik. Schroeder
* 1784 - 1791: Karl Majeris
* 1794 - 1821: Christoph Reding
* 1821 - 1841: Franz Nicolas Benz (genannt Pater Fränzchen)

## Literatur
* Bosseler, Nic, 1975: *Beckerich, Hüttingen und Levelingen, in ihrer schicksalhaften Geschichte im Wandel der Jahrhunderte*, Krippler & Cie, 332 S., S. 268-272

## Kuckt och
* Lëscht vu reliéise Gebaier zu Lëtzebuerg
* Lëscht vun de Lëtzebuerger Paren
*Lëscht vun de fréiere Lëtzebuerger Paren

## Um Spaweck

* Websäit vum Parverband Biekerech-Useldeng 
* D'Fënstere vun der Kapell vu Liewel op der Websäit vun der ''Stiftung Forschungsstelle Glasmalerei des 20. Jh. e.&nbsp;V.'' 


Fichier:Kapelle Lévelange 02.jpg|D'Kapell vu Liewel aus nërdlecher Richtung gesinn
Fichier:Kapelle Lévelange 03.jpg|D'Kapell vu Liewel aus südëstlecher Richtung gesinn
Kapell Schweech

D**'Kapell zu Schweech** ass eng kathoulesch Kapell, déi zur Par Atertdall Sainte-Claire, zum Dekanat Zentrum an zu der Gemeng Biekerech gehéiert.
 
D'Patréiner vun der Kapell sinn déi véier Evangelisten.

D'Kapell steet südlech vun der Uertschaft am Kapellebierg, enger klenger Säitestrooss vum CR301.

Zur fréierer Par Ielwen huet ausser der Kapell vu Schweech och nach d'Kierch vun Ielwen gehéiert.

## Geschicht
D'Kapell hat déi nämmlecht Bauhäre wéi d'Buerg zu Simmer a staamt aus dem 16. Joerhonnert.

Patréiner vun der Kapell war fréier den hellege Markus. 
## Kuckt och
* Lëscht vu reliéise Gebaier zu Lëtzebuerg
* Lëscht vun de Lëtzebuerger Paren
*Lëscht vun de fréiere Lëtzebuerger Paren

## Um Spaweck

* Websäit vun der Par Atertdall Sainte-Claire
* D'Fënstere vun der Kapell vu Schweech op der Websäit vun der ''Stiftung Forschungsstelle Glasmalerei des 20. Jh. e.&nbsp;V.''
Kierch Uewerpallen

D**'Kierch zu Uewerpallen** ass eng kathoulesch Kierch, déi zur Par Atertdall Sainte-Claire an zu der Gemeng Biekerech gehéiert. Se gouf 1712 vum Tréierer Weibëschof Johann Matthias von Eyss konsekréiert

De Patréiner vun der Kierch ass den hellege Germanus.

Se steet am Norde vun der Uertschaft am Kierchewee. De Kierfecht ass ronderëm d'Kierch ugeluecht.

## Kuckt och
* Lëscht vu reliéise Gebaier zu Lëtzebuerg
* Lëscht vun de Lëtzebuerger Paren
*Lëscht vun de fréiere Lëtzebuerger Paren

## Um Spaweck

* Websäit vum Parverband Biekerech-Useldeng 
* D'Fënstere vun der Kierch vun Uewerpallen op der Websäit vun der ''Stiftung Forschungsstelle Glasmalerei des 20. Jh. e.&nbsp;V.''
M 1-61

Den **M 1-61** ass e planetareschen Niwwel am Stärebild Scutum. Hie gouf 1946 vum Rudolph Minkowski entdeckt.

## Kuckt och
K 3-67

De **K 3-67** ass e planetareschen Niwwel.

Hie gouf am Joer 1969 vum tschecheschen Astronom Luboš Kohoutek op enger Fotoplack vun der Himmelsduerchmusterung mam Hamburger Schmidt-Teleskop entdeckt.

## Kuckt och
H 2-1

Den **H 2-1** ass e planetareschen Niwwel am Stärebild Scorpius. Dat besonnescht Spektrum vum Stär, eng opfälleg Waasserstofflinn, war scho bei enger Ënnersichung opgefall déi 1933 publizéiert gouf, d'Klassifikatioun als planetareschen Niwwel huet de Guillermo Haro 1952 gemaach.

## Kuckt och
Eisebunnsstreck Téiteng-Laangegronn

D****' ass eng Eisebunnsstreck zu Lëtzebuerg. Se féiert vun Téiteng bis bei d'Zementswierk am Laangegronn.

D'Trass fir d' gëtt vun der Administration des chemins de fer verdeelt. D'CFL bedreift a geréiert d'Infrastruktur vun der Streck, déi am Besëtz vum Lëtzebuerger Staat ass.

## Linn
D' gëtt vun der Eisebunnsverwaltung als **Linn 6d** bezeechent an ass eng Antenn vun der Streck tëscht Lëtzebuerg a Beetebuerg. D'Gleis huet säin Ufank an der Téitenger Gare, wou et awer nach bis bei de Rëmelenger Kierfecht nieft dem Gleis vun der Linn 6c leeft, ier et dann a Richtung vum Rëmelenger *Laangegronn* ofbéit.

Déi 3,3&nbsp;km laang eegleiseg Streck gëtt just fir de Giddertransport fir d'Zementwierk vun der fréierer Intermoselle benotzt. D'Vitess op der Streck ass op 40&nbsp;km/h limitéiert.

## Geschicht
D'Linn déi deemools vun der *[[Société royale grand-ducale des chemins de fer Guillaume-Luxembourg|Guillaume-Luxembourg]]* exploitéiert gouf, ass den 29.September 1884 opgaangen, wéi den Tunnel ''Huttbierg'' vu ronn 100 Meter Längt fäerdeg gebaut war.

Am Ufank ass et drëms gaange fir Minett op verschidde Quaie sichen ze goen. E Gleis goung souguer bis op de Rëmelenger Kierchbierg. Nom Néiergank vun der Minettsfërderung huet uganks der 1970er Joren de Bau vun der Intermoselle en neie Besoin fir dës Linn beschaaft. An deem Kader sinn e puer Ëmännerunge geschitt: d'Barriär am *Laangegronn* (PN. 107) ass zougemaach ginn an e puer honnert Meter méi héich gouf eng Bréck gebaut fir Camionen en Accès op d'Intermoselle ze ginn.

1980 gouf d'Linn elektrifizéiert.

## Kuckt och
* Schema vun der Linn 6d
* Geschicht vun der Eisebunn zu Lëtzebuerg

## Um Spaweck
Kierch Rippweiler

D**'Kierch zu Rippweiler** ass eng kathoulesch Kierch, déi zur Par Atertdall Sainte-Claire, zum Dekanat Zentrum an zu der Gemeng Useldeng gehéiert.

De Patréiner vun der Kierch ass den hellegen Thomas, deem säi Fest den 3. Juli gefeiert gëtt.

Se steet am ëstlechen Agank vun der Uertschaft op der Haaptstrooss, der .

Zur fréierer Par Useldeng gehéiert ausser der Filialkierch vu Rippweiler och nach d'Parkierch vun Useldeng.

## D'Kierch vu bannen
D'Kierch vu Rippweiler gouf Enn der 1960er Joren ënnert der Leedung vum Architekt Jos. Conrad nei renovéiert. D'Aweiung war den 11. Oktober 1970 a Presenz vum Bëschof Mgr. Jean Hengen.

Zanterhier steet an der Mëtt vum Chouer ee modernen Altor.

D'Säitenaltär lénks a riets si méi al. 
Op der lénkser Säit steet een Altor deen der Muttergottes geweit ass; iwwert seng Originnen ass leider näischt gewosst. Den Altor op der rietser Säit ass dem hellege Joseph geweit. E staamt aus dem Ierpeldenger Schlass a koum Enn des 19. Joerhonnert op Rippweiler wéi den Théodore Hartmann Kaploun am Duerf war.

Uganks der 1960er gouf eng Sakristei un d'Kierch ugebaut. Deen Ament gouf och de Buedem an der Kierch erneiert, eng Heizung agebaut an d'Maueren nei ugestrach.

## Onofhängegkeetsmonument
Op der lénkser Säit nieft der Entrée vun der Kierch steet e Monument an der Form vum Lëtzebuerger Land, dat 1939 opgeriicht gouf fir un d'100-järeg Onofhängegkeet vu Lëtzebuerg z'erënneren.

Um ieweschten Deel vum Steen gesäit een de Wope vu Lëtzebuerg mam Roude Léiw, drënner steet a grousse Buschtawen *LETZEBURG FREI 1839-1939*.

## Kuckt och
* Lëscht vu reliéise Gebaier zu Lëtzebuerg
* Lëscht vun de Lëtzebuerger Paren
*Lëscht vun de fréiere Lëtzebuerger Paren

## Um Spaweck

* Websäit vum Parverband Biekerech-Useldeng
* D'Fënstere vun der Kierch vu Rippweiler op der Websäit vun der ''Stiftung Forschungsstelle Glasmalerei des 20. Jh. e.&nbsp;V.'' 


Fichier:Kirche Rippweiler 02.jpg|D'Kierch aus südlecher Richtung gesinn
Fichier:Kirche Rippweiler 03.jpg|D'Kierch aus ëstlecher Richtung gesinn
NGC 5982

Den **NGC 5982** ass eng elliptesch Galaxie am Stärebild Draco. Si gouf am Joer 1788 vum Astronom Wilhelm Herschel entdeckt.

## Kuckt och
NGC 3433

Den **NGC 3433** ass eng Spiralgalaxie am Stärebild Leo.D'Galaxie gouf am Joer 1784 vum Astronom Wilhelm Herschel mat engem 48&nbsp;cm-Teleskop entdeckt.

## Kuckt och
IC 4191

**IC 4191** ass e planetareschen Niwwel am Stärebild Musca. Den Niwwel gouf am Joer 1907 vun der Astronomin Williamina Fleming entdeckt.

## Kuckt och

* Index-Katalog
* Lëscht vun den IC-Objeten
Vy 2-3

De **Vy 2-3** ass e planetareschen Niwwel am Stärebild Andromeda.Seng Entdeckung gouf vum Alexander N. Vyssotsky am Joer 1945 publizéiert.

## Kuckt och

* Index-Katalog
Jonckheere 320

De **Jonckheere 320** ass e planetareschen Niwwel am Stärebild Orion.

De Robert Jonckheere hat 1912 iwwer d'Entdeckung geschriwwen an iwwer d'Klassifizéierung als Niwwel am Joer 1916 nodeem e mat engem 28 Zoll-Teleskop festgestallt hat, datt et keen Duebelstär war, wéi hien am Ufank ugeholl hat.

## Kuckt och
(10199) Chariklo

Den **(10199) Chariklo** ass dee gréissten Asteroid a méiglechen Zwergplanéit aus der Grupp vun den Zentauren. Hien huet zwéi Réng aus Waasseräis, woubäi dee bannenzegen Äisrank 7&nbsp;km an de baussenzegen 3&nbsp;km breet ass.

Hie gouf de 15. Februar 1997 vum James V. Scotti vum Spacewatchprojet am Observatoire zu Kitt Peak entdeckt.

Déi virleefeg Bezeechnung war *1997 CU<sub>26</sub>*.

Hie gouf no der Nymph Chariklo, der Fra vum Zentaur Chiron genannt.

De Chariklo ass deen éischten Asteroid, bei deem Réng entdeckt goufen..

## Kuckt och

* Lëscht vun den Zentaurasteroiden

## Um Spaweck
* The Centaur Research Projekt: Chariklo
(5145) Pholus

De **(5145) Pholus** ass en Asteroid aus der Grupp vun den Zentauren. E gouf den 9. Januar 1992 vum David Rabinowitz (net akreditéiert) mam Spacewatchprogramm entdeckt an nom Pholos, engem Kentaur aus der griichescher Mythologie genannt.

De Pholus leeft op enger staark exzentrescher Bunn a ronn 92 Joren ëm d'Sonn. De Perihel-Ofstand läit mat 8,71&nbsp;AE bannenzeg der Bunn vum Planéit Saturn, am Aphel vun 32,14&nbsp;AE baussenzeg vun der Neptunbunn. D'Bunnexzentrizitéit ass 0,574, woubäi d'Bunn mat 24,697° staark géint d'Ekliptik gebéit ass. De Pholus war méiglecherweis ufanks en Objet aus der Kuiperceinture.

Den Duerchmiesser vum Pholus gouf op 185&nbsp;km (±&nbsp;16&nbsp;km) bestëmmt. Hien huet eng donkel Uewerfläch mat enger Albedo vun 0,04. Ënnersich vu sengem Spektrum weisen, datt d'Uewerfläch eng déifrout ass, wat op Kuelewaasserstoffverbindunge schléisse léisst. Et weist näischt drop hin, datt et eng Kéier e Koméit war.
De Pholus rotéiert a ronn 10 Stonnen ëm déi eegen Achs.

## Kuckt och

* Lëscht vun den Zentaurasteroiden
NGC 2300

Den **NGC 2300** ass eng elliptesch Galaxie am Stärebild Cepheus. D'Galaxie gouf am Joer 1871 vum Astronom Alphonse Borrelly mat engem 18&nbsp;cm-Teleskop entdeckt.

## Kuckt och
NGC 3597

Den **NGC 3597** ass eng Spiralgalaxie am Crater. D'Galaxie gouf am Joer 1835 vum Astronom John Herschel entdeckt.

## Kuckt och
Terzan 1

Den **Terzan 1** ass e Kugelstärekoup a läit ronn 21.800 Liichtjoer vun eis ewech. Seng Plaz ass am Stärebild Scorpius, De Stärekoup gouf am Joer 1966 vum Astronom Terzan Agop entdeckt.

## Kuckt och
Taavi Rõivas

Den **Taavi Rõivas**, gebuer de 26. September 1979 zu Tallinn, ass en estnesche Politiker (Estnesch Reformpartei). Hie war vum 26. Mäerz 2014 bis den 9. November 2016 Premierminister vun Estland.

Hie gouf 1998 Member vun der Reformpartei an huet seng politesch Carrère als Conseiller vum Justizminister Märt Rask ugefaangen (1999 bis 2002. 
Hie war vun 2004 bis 2005 Buergermeeschter vun Haabersti, engem Distrikt vun Tallinn an 2003-2004 Conseiller vum Minister fir Bevëlkerung, Paul-Eerik Rummo. 2005 gouf e Conseiller vum Premierminister a Leader vun der Reformpartei Andrus Ansip.

2005 gouf hien an de Gemengerot vun Tallinn gewielt, an 2007 an erëm 2011 an d'estnescht Parlament, de *Riigikogu*.

Am Dezember 2012 gouf de Rõivas Sozialminister, an am Mäerz 2014 Premierminister vu sengem Land. Wéinst engem Mësstrauensvote am Parlament, deem och Membere vu senger Regierungskoalitioun zougestëmmt hunn, ass hie mat senger Regierung den 9. November 2016 zeréckgetrueden.

Hien huet säin Deputéiertemandat zeréckgeholl a blouf bis Enn 2020 Deputéierten, fir dono an d'Privatwirtschaft ze goen.

Hien huet zesumme mat der Popsängerin Luisa Värk eng Duechter.
Schwaarzen Hielenter

**Schwaarzen Hielenter** (*Sambucus nigra*) ass en Trausch aus der Gattung Hielenter (*Sambucus*). Et ass eng vun den heefegsten Trauschaarten a Mëtteleuropa. D'Bléien an d'Friichten dovu ginn als Heelmëttel, Liewensmëttel a fir ze fierwe benotzt.

## Beschreiwung
D'Traisch vum Schwaarzen Hielenter gi bis zu bis 11 Meter héich, heiansdo a Form vun engem klenge Bam mat villen Äscht. D'Schuel ass grobrong an et si Korkporen drop, déi méi hell sinn. Déi méi déck Äscht an de Stamm hunn eng korkaarteg Schuel mat Fueren de laange Wee. D'Wuerzele ginn net an d'Déift mä an d'Breet.

D'Bléien a Form vu schiermfërmege Rispen, déi bis zu 30&nbsp;cm grouss ginn, an déi aus villen Eenzelbléie bestinn, kommen tëscht Mee a Juni eraus. Si hu schonn deen typeschen Hielentergeroch. Déi ronn 6mm grouss Friichten (et si Steefriichten, deemno keng Bieren) ginn am August-September zeideg, wa se bal ganz schwaarz sinn. Si si räich u Vitaminn C an u Kalium. Hire Jus ass donkelrout-mof, a schwéier aus de Kleeder ze wäschen. An all Fruucht sinn dräi Somkären. D'Villercher, déi déi Friichte friessen, droe sou zu der Verbreedung vum Schwaarzen Hielenter bäi. D'Blieder, d'Kären an d'net-zeideg Friichte kënne gëfteg sinn. De Jus kann, nodeem en ofgekacht gouf, zu Sirop, Coulis asw. verschafft ginn. Och d'Bléie kënne giess ginn, z.&nbsp;B. panéiert gebak oder frittéiert.
## Biller

Fichier:Sambucus nigra 004.jpg|Als Bam an der Bléi
Fichier:Sambucus nigra Bluete.jpg|Bléien
Fichier:Sambucus nigra2.jpg|Zeideg Friichten

## Um Spaweck
Terzan 5

Den **Terzan 5** ass e Kugelstärekoup am Stärebild Sagittarius, deen ufanks als 10,3&nbsp;kpc (ca. 33.600&nbsp;Lj) vun der Äerd an 2,4kpc vum galakteschen Zentrum ewech, ugeholl gouf. Miessunge vun 1996, 2007 an 2009 weisen awer datt e méi no bei eisem Sonnesystem ass. Aktuell Schätzunge ginn vun enger Distanz vun (5,9&nbsp;±&nbsp;0,5)&nbsp;kpc ((19000&nbsp;±&nbsp;1600)&nbsp;Lj) vun der Äerd aus. Den Terzan 5 gëtt awer weider zum Bulge vun eiser Galaxis gerechent.

De Koup am Joer 1968 vum Terzan Agop op Fotoplacke vum Observatoire de Haute-Provence a Südfrankräich entdeckt, woubäi den Terzan spéider aus Versinn de selwechte Koup nees nei "entdeckt" hat an an der Originalpublikatioun vun 1971 als Terzan 5 an 11 publizéiert hat.

Am Géigesaz zu de meeschte Kugelstärekéip, déi nëmmen aus enger Stärepopulatioun bestinn, entstoung Terzan 5 an zwéi Stéiss. Eng Populatioun entstoung virun 12 Milliarde Joer, an eng méi jonk viru 6 Milliarde Joer. E vergläichbaren Opbau war bis dohin nëmme vum Omega Centauri bekannt.

D'Ënnersich vum VLT weisen, datt den Terzan 5 méi eng grouss Mass huet, wéi ufanks ugeholl.

Am Terzan 5 goufen op d'mannst 20 Pulsaren entdeckt, dorënner de Millisekonnepulsar PSR J1748-2446ad dee bis elo als dee Pulsar bekannt ass deen am séierste rotéiert.

## Kuckt och

## Um Spaweck
* ESO 45/09 Pressematdeelung 
* Terzan 5 in „galactic globular clusters database“
Terzan 7

Den **Terzan&nbsp;7** ass e Kugelstärekoup an der Sagittarius-Zwerggalaxie, deen am Joer 1968 vum Astronom Terzan Agop entdeckt gouf.

Wärend bal all d'Kugelstärekéip am Mëllechstroossen-Halo virun 12-15 Milliarde Joer entstane sinn, gëtt fir den Terzan 7 an e puer aner Kugelstärekéip déi haaptsächlech zu der Sagittarius-Zwerggalaxie gehéieren, eng däitlech spéider Entwécklung ugeholl. Déi Donnéeë loossen unhuelen, datt och den Terzan 7 do entstanen ass.

## Kuckt och